
Министерство на околната среда и водите

Регионална инспекция по околната среда и водите - Монтана

Д О К Л А Д

за извършена комплексна проверка на „ФОРМПЛАСТ БГ” ЕООД, гр. Берковица на основание Заповед РД-251/20.10.2020 г. на Директора на РИОСВ – Монтана

Обект: цех за производство на пластмасови опаковки от полистирол (опаковки за яйца)
Дата на извършване на проверката: 21.10.2020 г.

Място на извършване на проверката: гр. Берковица, ул. „Индустриална“ №1 

Проверени компоненти и фактори на околната среда:

· Отпадъци 
· Опасни химични вещества и смеси
Цели на проверката:

Извършване на комплексна проверка по фактори и компоненти на околната среда за изпълнение изискванията на:

· Закон за управление на отпадъците (ЗУО) и подзаконовите нормативни актове;
· Наредба №1 за реда и образците, по които се предоставя информация за дейностите по отпадъците, както и реда за водене на публични регистри;
· Наредба за изискванията за третиране и транспортиране на производствените и на опасните отпадъци;
· Закон за защита от вредното въздействие на химични вещества и смеси (ЗЗВВХВС) във връзка с Регламент (ЕО) №1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH);

· Наредба за реда и начина за съхраневане на опасни химични вещества и смеси;

Извършени дейности:

Проверката е извършена в изпълнение на Заповед № РД-251/20.10.2020 г. на директора на РИОСВ – Монтана за извършване на комплексна проверка на място на обект: цех за поризводство на опаковки за яйца от полистирол в гр. Берковица, ул. „Индустриална“ №1, с оператор „Формпласт БГ“ ЕООД, гр. Берковица.

На 21.10.2020 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2020 г. и Заповед № РД-251/20.10.2020 г. на директора на РИОСВ – Монтана се извърши проверка на обекта и беше съставен Констативен протокол № КПКД-43/21.10.2020 г. 
Проверени са:

· Производствен цех
· Складове за съхраняване на химични вещества и смеси

· Документи и данни, свързани със законовите и подзаконови нормативни актове по околна среда

Констативна част:

Основната дейност на дружеството е производство на опаковките за яйца от първичен материал – полистирол (PS), който се екструдира до фолио, фолиото се формова и щанцова до получаване готов продукт. 
1. Фактор „Отпадъци”

Дружеството е лице по чл. 14, ал. 1 от ЗУО – пуска на вътрешния пазар опаковани стоки, след употребата на които се образуват масово разпространени отпадъци от опаковки. При пакетиране на готовата продукция се използват опаковки от хартия и картон - кашони.

Представена е декларация за съответствие с изискванията на Наредбата за опаковките и отпадъците от опаковки. 

Дружеството изпълнява задълженията си по чл. 14, ал. 2 от ЗУО като запплаща продуктова такса на ПУДООС, гр. София. 
При проверката са представени актуални документи: 
–месечни справки декларации по приложение № 15 към чл. 16. ал. 1 от Наредбата за опаковките  и отпаъдците от опаковки.

- платежни документи, удостоверяващи заплащане на продуктови такси по чл. 59 от ЗУО, за пуснатите на пазара опаковани стоки, съгласно размера на продуктовата такса за опаковки по приложение № 3 към чл. 3, ал. 1, т. 3 от Наредбата, заплатени към ПУДООС.

При производството на опаковки за яйца се образува технологичен отпадък, който не напуска технологичния цикъл на инсталацията за екструдиране, формоване и щанцоване.  Изрезките от фолио  се смила и се връща обратно в бункера, чрез тръбопроводи. Отпадъка не напуска технологичният цикъл на инсталацията, не се извършва дейност по предварително съхранение на мястот на образуване.
2. Фактор „Опасни химични вещества и смеси”

По приложение на ЗЗВВХВС дружеството е потребител на полистирол, използван за производството на опаковки за яйца. На площадката не се използват, съхраняват или произвеждат химични вещества и смеси, класифицирани в една или повече категории на опасност съгласно Регламент 1272/2008 г. 

При проверката не се установява употребата на УОЗ, включени в Регламент (ЕО) 850/2004 и в Стокхолмската конвенция. Не е установено също наличие и употреба на вещества с предмет на разрешаване, включени в Приложение XIV  на Регламент 1907/2006 REACH, както и вещества от Приложение XVII на REACH.

Произвежданите опаковки за яйца са изпитани в акредитирана лаборатория за контакт в охладено и замразено състояние с цели яйца.

Заключение:

 Операторът е изпълнил задълженията, които има в съответствие с екологичното законодателство.
От извършената проверка не са дадени предписания.

Приоритети за последваща контролна дейност:

· Изпълнение на задълженията на оператора, вменени му в ЗУО, относно заплащане на продуктова такса.

· Законосъобразно съхраняване на използваните химични вещества и смеси.

